Kurdîstanijan û dostanê înan hêrişê îşxalî yê dewleta tirke yê vera Zap, Metîna, Avaşînî 3 şaristananê Almanya de pê çalakîyan protesto kerdî.
Frankfurt
Rayberîya DGB û FCDK-KAWAyî de hêrişê îşxalî û bira Amerîka ya serê 3 şorişgêranê kurdan bi çalakîyêke ameyî protestokerdene. Çalakîye de fotografê 3 şorişgêran ameyî akerdene. Qiseykerdişan de ame vatene ke gerîlayî do hêrişan pûç bikerê.
Hannover
Rayberîya Meclîsê Ciwanan ê Kurdan de pê şîarê 'vera îşxalkerî û qirkerdişî her ca Zap o her ca Avaşîn o' çalakîyêke ameye kerdene. Çalakîye de venga Almanya ame dayene ke wa hemkarîya Tirkîya ra fek vera bida.
Kiel
Çalakîya protestoyî pê deqayêkê rêzgirewtişî dest pêkerde. Çalakîye de ame vatene ke rixmê hêrişanê îşxalî kurdî ver bi azadîye şînî. Çalakîye de sloganê sey 'Biciwîyo xoverdayîşê PKKyî', 'Biciwîyo Serek Apo' ameyî vatene.
